title: أحمد عصيد
text: تزاد أحمد عصيد عام 1961 ف دوّار "تاورميت" ف منطقة د "إدوسكا أوفلا"، ف إقليم تارودانت ف لمغريب. تعلم ف دوّار ديالو منين كان صغير مبادئ د لحرية و لمساواة و تقسيم لخدمة، قرا ف مدينة لقنيطرة ما بين عام 1965 و 1980 و فيها خدا لباكالوريا ف ليسي التقدم، و جاب النقطة اللولا ف إقليم القنيطرة و خاد عليها جايزة تقديرية من لمندوبية د وزارة التربية لوطنية ف لإقليم. كمل قرايتو ف التعليم لعالي برباط ف شعبة لفلسفة و الصوصيولوجيا. وتخرج من كلية لعلوم التربية ستاد د لفلسفة عام 1988.